‘দুষ্টু নাচ’ নেহা কক্করের, নিন্দার ঝড় নেটপাড়াতে

ওয়েব ডেস্ক: বছরের শেষে দর্শকদের গান উপহার দিতে গিয়ে ট্রোলড হলেন নেহা কক্কর। ক্যান্ডি শপ (Candy Shop) গানের কারণে নেটিজেনদের তোপের মুখে পড়েছেন নেহা কক্কর (Neha Kakkar faces backlash) ৷ সঙ্গে সমালোচিত তাঁর ভাই টনি কক্করও ৷ ট্রোল, বিতর্ক, সমালোচনা আর নেহা কক্কর (Neha Kakkar) যেন হাত ধরাধরি করে চলে! এবার মুখে ললিপপ গুঁজে চটুল ভঙ্গিতে নাচ করায় ফের বিতর্কের শিরোনামে নাম লেখালেন নেহা কক্কর। অভিযোগ উঠেছে কুরুচিপূর্ণ নাচের অঙ্গভঙ্গির সঙ্গে তারকা ভাই-বোন কে-পপ শিল্পীদের নকল করার চেষ্টা করেছেন৷

মাসখানেক আগে বিদেশের মাটিতে শো করতে গিয়ে দেরি করে পৌঁছনোয় মারাত্মক কটাক্ষের শিকার হতে হয়েছিল গায়িকাকে। তারপর টপের উপর ব্রা পরে ‘উদ্ভট’ ফ্যাশন সেন্সের জন্য ট্রোলড হন। সদ্য ‘ক্যান্ডি শপ’ নামে নতুন মিউজিক ভিডিও প্রকাশ্যে এনেছেন ‘কক্কর’ ভাইবোন। যে গানের সুর দিয়েছেন নেহার ভাই টনি কক্কর। আর গান গেয়েছেন নেহা খোদ। পাশাপাশি মিউজিক ভিডিওতেও অভিনয় করেছেন নেহা-টনি। আর সেই গানের জেরেই এবার বিতর্কে জড়ালেন গায়িকা।

আরও পড়ুন: স্তনের ক্ষত দেখিয়ে ম্যাগাজিনের কভার পেজে অ্যাঞ্জেলিনা!

নেহা সম্প্রতি তাঁর ভাইয়ের সঙ্গে ‘ক্যান্ডি শপ’ গানটির জন্য কাজ করেছেন৷15 ডিসেম্বর সোশাল মিডিয়ায় মুক্তি পেয়েছে। গানটির কথা ও অশ্লীল নাচের কারণে তা খুব তাড়াতাড়ি শ্রোতাদের দৃষ্টি আকর্ষণ করেছে। অভিযোগ, ‘মুখে ললিপপ গুঁজে যেরকম চটুল ভঙ্গিতে নাচ করেছেন নেহা, তাতে ভারতীয় সংস্কৃতি কলুষিত হচ্ছে!’ একাংশের দাবি, ‘কোরিয়ান সংস্কৃতির অন্ধ অনুকরণ করতে গিয়েই দেশের সংস্কৃতিকে অপমান করেছেন নেহা।’